CELEX: 52018DP0047
Language: da
Date: 2018-03-01 00:00:00
Title: Europa-Parlamentets afgørelse af 1. marts 2018 om Kommissionens forslag om at udnævne Boštjan Jazbec til nyt medlem af Den Fælles Afviklingsinstans (N8-0052/2018 — C8-0036/2018 — 2018/0901(NLE))

5.4.2019   
            
            
               DA
            
            
               Den Europæiske Unions Tidende
            
            
               C 129/72
            
         
      P8_TA(2018)0047
      Udnævnelse af et medlem af Den Fælles Afviklingsinstans
      Europa-Parlamentets afgørelse af 1. marts 2018 om Kommissionens forslag om at udnævne Boštjan Jazbec til nyt medlem af Den Fælles Afviklingsinstans (N8-0052/2018 — C8-0036/2018 — 2018/0901(NLE))
      (Høring)
      (2019/C 129/13)
      
         Europa-Parlamentet,
      
                  —
               
               
                  der henviser til Kommissionens forslag af 14. februar 2018 om at udnævne Boštjan Jazbec til nyt medlem af Den Fælles Afviklingsindstans (N8-0052/2018),
               
            
                  —
               
               
                  der henviser til artikel 56, stk. 6, tredje afsnit i Europa-Parlamentets og Rådets forordning (EU) nr. 806/2014 af 15. juli 2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010 (1),
               
            
                  —
               
               
                  der henviser til forretningsordenens artikel 122a,
               
            
                  —
               
               
                  der henviser til betænkning fra Økonomi- og Valutaudvalget (A8-0030/2018),
               
            
                  A.
               
               
                  der henviser til, at artikel 56, stk. 4, i forordning (EU) nr. 806/2014 foreskriver, at de i nævnte forordnings artikel 43, stk. 1, litra b), omhandlede medlemmer af Den Fælles Afviklingsinstans udpeges på grundlag af kvalifikationer, kendskab til bank- og finansanliggender samt relevant erfaring med finansielt tilsyn, finansiel regulering og bankafvikling;
               
            
                  B.
               
               
                  der henviser til, at artikel 56, stk. 4, i forordning (EU) nr. 806/2014 foreskriver, at udnævnelserne til bestyrelsen skal overholde principperne om kønsmæssig balance, erfaring og kvalifikationer;
               
            
                  C.
               
               
                  der henviser til, at Kommissionen i overensstemmelse med artikel 56, stk. 6, i forordning (EU) nr. 806/2014 den 20. december 2017 vedtog en endelig liste over kandidater til hvervet som medlem af den i artikel 43, stk. 1, litra b), omhandlede Fælles Afviklingsinstans;
               
            
                  D.
               
               
                  der henviser til, at den endelige liste med kandidater i overensstemmelse med artikel 56, stk. 6, i forordning (EU) nr. 806/2014 fremsendtes til Europa-Parlamentet,
               
            
                  E.
               
               
                  der henviser til, at Kommissionen den 14. februar 2018 vedtog et forslag om at udnævne Boštjan Jazbec til medlem af Den Fælles Afviklingsinstans og fremsendte det til Parlamentet;
               
            
                  F.
               
               
                  der henviser til, at Parlamentets Økonomi- og Valutaudvalg derefter foretog en vurdering af den foreslåede kandidats kvalifikationer til hvervet som medlem af Den Fælles Afviklingsinstans, navnlig med henblik på kravene i artikel 56, stk. 4, i forordning (EU) nr. 806/2014;
               
            
                  G.
               
               
                  der henviser til, at udvalget den 21. februar 2018 foretog en høring af Boštjan Jazbec, som efter en indledende redegørelse besvarede spørgsmål fra udvalgets medlemmer;
               
            
               
                  1.
               
               
                  godkender Kommissionens forslag om at udnævne Boštjan Jazbec til medlem af Den Fælles Afviklingsindstans i en periode på fem år;
               
            
               
                  2.
               
               
                  pålægger sin formand at sende denne afgørelse til Det Europæiske Råd, Rådet, Kommissionen og medlemsstaternes regeringer.
               
            
         (1)  EUT L 225 af 30.7.2014, s. 1.